stanford-oval/wikipedia huggingface dataset:
วงศ์ปลาดุก

| วงศ์ปลาดุก |
| --- | --- |

ปลาดุกลำพัน (Clarias nieuhofii) เป็นปลาที่จะพบได้ในพื้นที่ป่าพรุ

ปลาดุกด้าน (Clarias batrachus) ที่วางขายในตลาดสด

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes
วงศ์:: Clariidae Bonaparte, 1846

สกุล
 Allabenchelys   Channallabes   Clariallabes   Clarias   Dinotopteroides   Dinotopterus   Dolichallabes   Encheloclarias   Gymnallabes   Heterobranchus   Horaglanis   Platyallabes   Platyclarias   Tanganikallabes   Uegitglanis   Xenoclarias   Xenoglanis 
วงศ์ปลาดุก (อังกฤษ: Walking catfish, Airbreathing catfish) เป็นวงศ์ปลาจำพวกหนึ่ง  ในอันดับปลาหนัง (Siluriformes) ใช้ชื่อวิทยาศาสตร์ว่า Clariidae (/คลา-ริ-อาย-ดี้/)
มีลักษณะเด่นชัดคือ ส่วนหัวกลมแบราบ ตาเล็กอยู่ด้านข้างของหัว ปากเล็กอยู่ตอนปลายสุดของจะงอยปาก มีหนวดรอบปาก 4 คู่ ยาวเท่า ๆ กัน ครีบอกมีก้านแข็งแหลมคม มีพิษแรงปานกลาง ครีบหลังไม่มีก้านครีบแข็งและยาวเกือบเท่าความยาวลำตัวเช่นเดียวกับครีบก้น ครีบหลังและครีบท้องเล็กปลายมน ปลาดุกมีอวัยวะพิเศษรูปร่างคล้ายก้อนฟองน้ำสีแดงสดอยู่ในช่องเหงือกตอนบนสำหรับช่วยหายใจโดยใช้อากาศเหนือน้ำได้ จึงทำให้ปลาในวงศ์นี้สามารถอยู่เหนือน้ำได้นานกว่าปลาชนิดอื่น ๆ และยังสามารถแถก คืบคลานบนบกได้เมื่อฝนตกน้ำไหลหลาก และเป็นที่ของชื่อภาษาอังกฤษว่า "Walking catfish"
มีการวางไข่โดยขุดโพรงหรือทำรัง บางชนิด ตัวผู้และตัวเมียช่วยกันดูแลไข่จนฟักเป็นตัว ไข่เป็นแบบไข่ติด ปลาในวงศ์นี้มีการกระจายพันธุ์กว้างไกลตั้งแต่ทวีปแอฟริกาจนถึงเอเชีย พบในประเทศไทยราว 10 ชนิด เป็นปลาน้ำจืดที่ใช้ประโยชน์ทางเศรษฐกิจ ที่คนไทยรู้จักดี ได้แก่ ปลาดุกด้าน (Clarias batrachus) และปลาดุกอุย (C. macrocephalus)
วงศ์กวางชะมด

สำหรับความหมายอื่น ดูที่ ชะมด (แก้ความกำกวม)
| กวางชะมด ช่วงเวลาที่มีชีวิตอยู่: ไมโอซีนตอนต้น–ปัจจุบัน  PreꞒ Ꞓ O S D C P T J K Pg N      |
| --- | --- |

กวางชะมดไซบีเรีย (Moschus moschiferus)

การจำแนกชั้นทางวิทยาศาสตร์
อาณาจักร:: สัตว์ (Animalia)
ไฟลัม:: สัตว์มีแกนสันหลัง (Chordata)
ชั้น:: สัตว์เลี้ยงลูกด้วยน้ำนม (Mammalia)
อันดับ:: สัตว์กีบคู่ (Artiodactyla)
อันดับย่อย:: สัตว์เคี้ยวเอื้อง (Ruminantia)
วงศ์:: วงศ์กวางชะมด (Moschidae)  Gray, 1821
สกุล:: Moschus (Linnaeus, 1758)

ชนิด
 Moschus moschiferus   Moschus chrysogaster   Moschus fuscus   Moschus berezovskii   Moschus anhuiensis   Moschus cupreus   Moschus leucogaster 
กวางชะมด (อังกฤษ: Musk deer) เป็นสัตว์เลี้ยงลูกด้วยนมจำพวกสัตว์เคี้ยวเอื้องในวงศ์ Moschidae และสกุล Moschus
ชื่อ

โดยคำว่า "Musk" ที่ใช้เป็นชื่อสามัญในภาษาอังกฤษ สันนิษฐานว่ามาจากภาษาสันสกฤตคำว่า "มุษกะ" ขณะที่แถบป่าหิมพานต์เรียก "กาสตุริ" โดยกวางชะมดถูกใช้เป็นเครื่องสำหรับผลิตเครื่องหอมมาแต่โบราณ โดยมีสูตรว่า ให้ทุบกวางชะมดตัวผู้ให้ตาย โดยอย่าให้เลือดออก แล้วเลาะกระดูกออก และนำเนื้อไปตากแดดให้แห้งแล้วป่นทำเป็นผงหอม หรือให้ผ่าท้องตัวผู้แล้วนำไข่ดันออกมาป่นให้เป็นผง แล้วนำใส่ถุง จะเป็นเครื่องหอมที่ดีที่สุด
ชนิด

กวางชะมดมีรูปร่างทั่วไปคล้ายกับกวาง (Cervidae) แต่ไม่จัดว่าเป็นกวาง  กวางชะมดไม่มีเขาและมีขนาดเล็กกว่า มีทั้งสิ้น 7 ชนิด คือ
Moschus moschiferus (กวางชะมดไซบีเรีย)
Moschus chrysogaster (กวางชะมดเขาสูง)
Moschus fuscus (กวางชะมดดำ)
Moschus berezovskii (กวางชะมดป่า)
Moschus anhuiensis (กวางชะมดอันฮุย)
Moschus cupreus (กวางชะมดแคชเมียร์)
Moschus leucogaster (กวางชะมดหิมาลัย)
ลักษณะ

กวางชะมดโดยรวมแล้ว มีขนหยาบและมีสีสันที่หลากหลาย มีความยาวประมาณ 1 เมตร มีความสูงถึงหัวไหล่ประมาณ 50-60 เซนติเมตร แต่บริเวณสะโพกจะสูงกว่าหัวไหล่อีกประมาณ 5 เซนติเมตร น้ำหนักเมื่อโตเต็มที่ประมาณ 9-11 กิโลกรัม มีจุดเด่น คือ มีเขี้ยวออกมาจากริมฝีปากประมาณ 7.5 เซนติเมตร  ซึ่งตัวเมียจะมีขนาดสั้นกว่า ตัวผู้มีต่อมผลิตสารคล้ายขี้ผึ้งที่มีกลิ่นคล้ายกับกลิ่นของชะมด (Viverridae) ซึ่งมีไว้เพื่อใช้ในการติดต่อสื่อสารกับตัวเมียและประกาศอาณาเขต ที่บริเวณระหว่างสะดือกับอวัยวะสืบพันธุ์ และยังมีถุงน้ำดีอีกด้วย
ถิ่นที่อยู่

กวางชะมด อาศัยอยู่ลำพังตัวเดียวในป่าที่ราบสูงในระดับ 2,600-3,600 เมตร จากระดับน้ำทะเล ในทวีปเอเชียตอนกลางและเอเชียตะวันออก ออกหากินในเวลาเช้าและเย็น นอนหลับพักผ่อนในเวลากลางวัน ตกลูกครั้งละ 1 ตัว เมื่อสู่วัยเจริญพันธุ์เมื่ออายุได้ 1 ปี
ประโยชน์ต่อมนุษย์

กวางชะมด เป็นสัตว์ที่มนุษย์ใช้กลิ่นจากการผลิตของตัวผู้เช่นเดียวกับชะมด เรียกว่า "ชะมดเชียง" ในเชิงสมุนไพรและผลิตเครื่องหอม บางชนิดมีการเลี้ยงเป็นสัตว์เศรษฐกิจ ซึ่งตัวผู้จะผลิตสารนี้ได้ตัวประมาณ 28 กรัม และจะผลิตได้เมื่อมีอายุ 3 ปี หรือมากกว่า
แหล่งข้อมูลอื่น

ข้อมูลที่เกี่ยวข้องกับ Moschus ที่วิกิสปีชีส์
วงศ์ปลากะรัง

| วงศ์ปลากะรัง |
| --- | --- |

ปลากะรังหน้างอน (Cromileptes altivelis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
อันดับย่อย:: Percoidei
วงศ์ใหญ่:: Percoidea
วงศ์:: Serranidae Innamura & Yabe, 2002

วงศ์ย่อย
 Anthiinae  Epinephelinae  Grammistinae  Liopropomatinae  Serraninae

แผนที่แสดงการกระจายพันธุ์
ชื่อพ้อง
 Grammistidae
วงศ์ปลากะรัง หรือ วงศ์ปลาเก๋า (อังกฤษ: Groupers, Sea basses) วงศ์ปลากระดูกแข็งวงศ์หนึ่ง ในอันดับปลากะพง จัดเป็นวงศ์ใหญ่ สามารถแบ่งออกเป็นวงศ์ย่อยได้อีกหลายวงศ์ (ดูในเนื้อหา) พบได้ทั้งน้ำจืด, น้ำกร่อย และทะเล ใช้ชื่อวิทยาศาสตร์ว่า Serranidae
เป็นปลากินเนื้อเป็นอาหาร มีรูปร่างโดยรวม ลำตัวยาวป้อม แบนข้างเล็กน้อย เกล็ดเล็ก สีตามตัว และครีบเป็นดอกดวง แต้ม หรือบั้ง ฉูดฉาดหรือคล้ำทึบแตกต่างกันขึ้นอยู่กับชนิดและขนาด  ครีบหลังแบ่งเป็น 2 ตอน ตอนแรกเป็นก้านครีบแข็ง ตอนหลังเป็นครีบอ่อนมีลักษณะโปร่งใส  มีเกล็ดขนาดเล็กเป็นแบบเรียบและแบบสาก ปากกว้าง มีฟันเล็กบนขากรรไกร เพดานปาก มีฟันเขี้ยวด้านหน้า ครีบท้องมีตำแหน่งอยู่ใต้หรืออยู่หน้าหรืออยู่หลังครีบอก
มีขนาดแตกต่างกันมากตั้งแต่มีความยาวเพียงไม่กี่เซนติเมตร จนถึง 2.5 หรือ 3 เมตร หนักถึง 400 กิโลกรัม คือ ปลาหมอทะเล (Epinephelus lanceolatus) ซึ่งเป็นชนิดที่ใหญ่ที่สุดที่พบในวงศ์นี้
ในบางชนิดสามารถปรับเปลี่ยนเพศได้ตามวัย เช่น ปลากะรังจุดน้ำตาล (E. malabaricus) ในวัยเล็กจะเป็นเพศเมีย แต่เมื่อโตขึ้นน้ำหนักราว 7 กิโลกรัม จะกลายเป็นเพศผู้
สำหรับปลาที่พบในทะเล มักมีพฤติกรรมชอบตามลำพังหรือเป็นคู่เพียงไม่กี่ตัวตามโขดหิน แนวปะการังหรือกองหิน กองซากปรักหักพังใต้น้ำ ออกหากินในเวลากลางคืน สามารถพบได้จนถึงบริเวณปากแม่น้ำ หรือป่าชายเลน มีความสำคัญทางเศรษฐกิจอย่างมาก โดยหลายชนิดนิยมบริโภคเป็นปลาเศรษฐกิจ เช่น ปลากะรังปากแม่น้ำ (E. tauvina) หรือ ปลาเก๋าเสือ (E. fuscoguttatus) เป็นต้น จึงมีการเพาะเลี้ยงเป็นปลาอาชีพ โดยนิยมเลี้ยงในกระชัง
มีชื่อสามัญในภาษาไทยอื่น ๆ เช่น "ปลาเก๋า" หรือ "ปลาตุ๊กแก"
การจำแนก

ปัจจุบันจำแนกได้ราว 450 ชนิด ใน 64 สกุล โดยแบ่งออกได้ดังนี้
วงศ์ย่อย Anthiinae (ปลาทองทะเล, ปลากะรังจิ๋ว)
Anatolanthias
Anthias
Caesioperca
Caprodon
Dactylanthias
Giganthias
Hemanthias
Holanthias
Hypoplectrodes
Lepidoperca
Luzonichthys
Meganthias
Nemanthias
Odontanthias
Othos
Plectranthias
Pronotogrammus
Pseudanthias
Rabaulichthys
Sacura
Selenanthias
Serranocirrhitus
Tosana
Tosanoides
Trachypoma
วงศ์ย่อย Epinephelinae (ปลากะรัง, ปลาเก๋า, ปลากุดสลาด)
Aethaloperca
Alphestes
Anyperodon
Aulacocephalus
Cephalopholis
Chromileptes
Dermatolepis
Epinephelides
Epinephelus
Gonioplectrus
Gracila
Grammistops
Mycteroperca
Niphon
Paranthias
Plectropomus
Pogonoperca
Saloptia
Triso
Variola
วงศ์ย่อย Grammistinae
Belonoperca
Rypticus
Diploprion
Aporops
Pseudogramma
Suttonia
Grammistes
วงศ์ย่อย Liopropomatinae
Bathyanthias
Jeboehlkia
Liopropoma
Rainfordia
วงศ์ย่อย Serraninae
Acanthistius
Bullisichthys
Centropristis
Chelidoperca
Cratinus
Diplectrum
Hypoplectrus
Paralabrax
Parasphyraenops
Schultzea
Serraniculus
Serranus
ไม่ได้รับการจัดลำดับ
Caesioscorpis
Hemilutjanus
†Palaeoperca (อีโอซีน, เยอรมนี)
วงศ์ปลาจะละเม็ด

สำหรับความหมายอื่น ดูที่ จะละเม็ด
ระวังสับสนกับ ปลาเปคู
| วงศ์ปลาจะละเม็ด |
| --- | --- |

ปลาจะละเม็ดขาว (Pampus argenteus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Scombriformes
วงศ์:: Stromateidae Rafinesque, 1810

สกุล
 Pampus   Peprilus   Stromateus 
วงศ์ปลาจะละเม็ด (อังกฤษ: Butterfish, Harvestfish, Pomfret, Rudderfish, วงศ์: Stromateidae) เป็นวงศ์ของปลาทะเลกระดูกแข็งวงศ์หนึ่ง อยู่ในอันดับScombriformes
รูปร่างโดยรวมของปลาในวงศ์นี้ มีลำตัวรูปไข่แบนข้างมาก เกล็ดเป็นแบบขอบเรียบขนาดเล็ก ไม่มีครีบท้อง  ส่วนหัวเล็กมน ปากเล็ก บริเวณคอดหางไม่มีสันคม ครีบหางเป็นแฉกยาวเว้าลึก
มีพฤติกรรมอยู่รวมกันเป็นฝูงในทะเล พบกระจายพันธุ์อย่างกว้างขวาง ตั้งแต่ชายฝั่งของอเมริกาเหนือและอเมริกาใต้, แอฟริกา และเอเชีย ในแถบอินโด-แปซิฟิก
วงศ์ปลาจะละเม็ดแบ่งได้เป็น 3 สกุล (ดูในตาราง) 17 ชนิด จัดเป็นปลาเศรษฐกิจที่สำคัญมากจำพวกหนึ่ง เช่น ปลาจะละเม็ดขาว (Pampus argenteus), ปลาจะละเม็ดเทา (P. chinensis)
อนึ่ง ปลาจะละเม็ดดำ (Parastromateus niger) แม้จะได้ชื่อสามัญว่าเป็นปลาจะละเม็ดเหมือนกัน แต่ไม่จัดอยู่ในวงศ์นี้ แต่ถูกจัดอยู่ในวงศ์ปลาหางแข็ง (Carangidae)
แหล่งข้อมูลอื่น

รูปและข้อมูลเพิ่มเติมจาก Fishbase.org (อังกฤษ)
วงศ์ปลาฉลามสุนัข

| วงศ์ปลาฉลามสุนัข |
| --- | --- |

ปลาฉลามชนิด Triakis semifasciata

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
อันดับ:: Carcharhiniformes
วงศ์:: Triakidae J. E. Gray, 1851

วงศ์ปลาฉลามสุนัข (อังกฤษ: houndshark) เป็นวงศ์ของปลากระดูกอ่อนจำพวกปลาฉลามวงศ์หนึ่ง ใช้ชื่อวงศ์ว่า Triakidae อยู่ในอันดับปลาฉลามครีบดำ (Carcharhiniformes)
มีรูปร่างโดยรวมคือ มีความโดดเด่นที่มีครีบหลังขนาดใหญ่ 2 ครีบ มีขนาดเล็กถึงปานกลาง โดยมีความยาว 37–220 เซนติเมตร (1.21–7.22 ฟุต) พบได้ทั่วโลกในน่านน้ำที่อบอุ่น กินปลาและสัตว์ไม่มีกระดูกสันหลังบนพื้นทะเลเป็นอาหาร
สกุล

Furgaleus Whitley, 1951
Galeorhinus Blainville, 1816
Gogolia Compagno, 1973
Hemitriakis Herre, 1923
Hypogaleus J. L. B. Smith, 1957
Iago Compagno & Springer, 1971
Mustelus H. F. Linck, 1790
Scylliogaleus Boulenger, 1902
Triakis J. P. Müller & Henle, 1839
วงศ์นกอ้ายงั่ว

| วงศ์นกอ้ายงั่ว ช่วงเวลาที่มีชีวิตอยู่: ไมโอซีนตอนต้น - ปัจจุบัน 18–0Ma  PreꞒ Ꞓ O S D C P T J K Pg N      |
| --- | --- |

เสียงร้องของนกอ้ายงั่ว ที่อุทยานแห่งชาติเอเวอร์เกลดส์, สหรัฐอเมริกาไฟล์:Anhinga Everglades National Park.ogg

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Pelecaniformes หรือ Suliformes
วงศ์:: Anhingidae Reichenbach, 1849
สกุล:: Anhinga Brisson, 1760

ชนิดต้นแบบ
Plotus anhinga Linnaeus, 1766
ชนิด
 Anhinga anhinga   Anhinga melanogaster   Anhinga rufa   Anhinga novaehollandiae 

แผนที่แสดงการกระจายพันธุ์
นกอ้ายงั่ว หรือ นกงั่ว หรือ  นกคองู หรือ นกงู (อังกฤษ: Darters, Snakebirds) เป็นวงศ์ของนกน้ำวงศ์หนึ่ง ใช้ชื่อวงศ์ว่า Anhingidae
ลักษณะ

มีลักษณะโดยรวม คือ เป็นนกขนาดใหญ่ ความยาวจากปลายปากจดหางประมาณ 70-95 เซนติเมตร หัวเรียวมาก, ปาก ยาวเป็นสองเท่าของหัว จะงอยปากตรงเรียวและแหลม ขอบขากรรไกรหยักเล็กน้อย ด้านข้างเป็นร่องรูจมูกเล็กและรียาว ไม่เปิดออกข้างนอก  ถุงใต้คางมีขนาดเล็ก มีส่วนคอเรียวมาก ปลายปีกแหลม  ขนปลายปีกเส้นที่ 2 และ 3 นับจากด้านนอกยาวที่สุด หางยาว ปลายหางมน มีขนหาง 12 เส้น หน้าแข้งสั้นแต่ใหญ่ มีพังผืดนิ้วเป็นแบบตีนพัดเต็ม กินปลาเป็นอาหารหลัก หาอาหารโดยดำน้ำและว่ายน้ำ ทำรังเป็นกลุ่มตามต้นไม้ รังมีไข่ 3-5 ฟอง เปลือกไข่สีฟ้า มีผงคล้ายผงชอล์กปกคลุมบางส่วน ลูกอ่อนแรกเกิด มีสภาพเป็นลูกอ่อนเดินไม่ได้ ผิวหนังเป็นสีเนื้อ
นกอ้ายงั่ว มีลักษณะทั่วไปคล้ายกับนกกาน้ำ (Phalacrocoracidae) ซึ่งอยู่ต่างวงศ์กัน ซึ่งในยุคก่อนประวัติศาสตร์เคยมีบรรพบุรุษร่วมกันมา นักบรรพชีวินวิทยาเคยขุดค้นพบซากดึกดำบรรพ์ของบรรพบุรุษของนกทั้งสองวงศ์ในทวีปอเมริกาเหนือซึ่งมีอายุย้อนหลังไปถึงเมื่อราว 60,000,000 ปีที่ผ่านมา สันนิษฐานว่านกอ้ายงั่วมีวิวัฒนาการจนแตกต่างจากนกกาน้ำเมื่อราว 30,000,000 ปีที่ผ่านมา
จุดที่นกอ้ายงั่วแตกจากนกกาน้ำ คือ มีรูปร่างที่ใหญ่กว่ามาก อีกทั้งขนเมื่อลงน้ำจะไม่อุ้มน้ำเหมือนนกกาน้ำ ที่สำคัญ คือ ลำคอที่เรียวยาว เมื่อนกลงไปว่ายน้ำ ลำตัวจะจมลงในน้ำแต่ส่วนคอจะชูขึ้นเหนือน้ำ เหมือนงูเลื้อยในน้ำ อันเป็นที่มาของชื่อ "นกงู" หรือ "นกคองู" ด้วยกระดูกคอชิ้นที่ 8 และชิ้นที่ 9 จะมีการปรับให้หดคอเป็นรูปตัว S ได้ มีกล้ามเนื้อคอที่แข็งแรง ช่วยให้การพุ่งปากเข้าหาเหยื่อเหมือนลูกดอก นอกจากจะว่ายน้ำและดำน้ำเก่งแล้ว นกอ้ายงั่วยังมีความสามารถในการบินสูงด้วย โดยท่าบินของนกอ้ายงั่ว จะกระพือปีกถี่คล้าย ๆ นกกาน้ำ แต่จะสลับด้วยการถลาร่อนมากกว่า สามารถใช้ประโยชน์จากกระแสความร้อนบนผืนดิน เพื่อใช้ในการยกตัวขึ้นสู่ระดับสูงลิบ คล้ายกับนกล่าเหยื่อจำพวกเหยี่ยว หรืออินทรีได้ด้วย จึงบินอพยพหากินได้เป็นระยะทางไกลมาก
ในวันที่ 9 พฤศจิกายน ค.ศ. 2006 ได้มีการค้นพบนกอ้ายงั่วเผือกตัวแรกของโลก ที่มีทั้งตัวเป็นสีขาวล้วน  บริเวณวัดห้วยจันทร์ ในเขตห้ามล่าสัตว์ป่าเขื่อนป่าสักชลสิทธิ์ ตำบลโคกตูม อำเภอเมือง จังหวัดลพบุรี หลังจากนั้นอีกไม่นาน ไม่มีใครพบนกอ้ายงั่วเผือกตัวนี้ซึ่งเชื่อว่ามีเพียงตัวเดียวในโลกอีกเลย
การจำแนก

นกอ้ายงั่ว จำแนกได้เพียงแค่สกุลเดียว มีทั้งหมด 4 ชนิดทั่วโลก (ดูในเนื้อหา) แต่ละชนิดจะมีลักษณะแตกต่างกันไปเล็ก ๆ น้อย ๆ แต่มีพฤติกรรมและสภาพแวดล้อมที่อาศัยคล้ายคลึงกัน  โดยพบได้ในทุกภูมิภาคทั่วโลกในเขตร้อนและเขตอบอุ่น ได้แก่ ทวีปเอเชีย, ทวีปอเมริกาเหนือ, อเมริกาใต้, แอฟริกา และออสเตรเลีย ในประเทศไทยพบเพียงชนิดเดียวเท่านั้น
สกุล Anhinga
Anhinga anhinga  (Linnaeus, 1766)
Anhinga melanogaster Pennant, 1769 เป็นชนิดที่พบในประเทศไทย
Anhinga novaehollandiae  (Gould, 1847)
Anhinga rufa  (Daudin, 1802)
รูปภาพ

คอของนกคองูที่ยาวเหมือนงู
ภาพแสดงให้เป็นกระคอและกล้ามเนื้อคอของนกอ้ายงั่ว
ขณะบิน
ไดนาสตีวอริเออร์กันดั้ม

| ไดนาสตีวอริเออร์กันดั้ม |
| --- | --- |

ผู้พัฒนา: โอเมกาฟอร์ซ
ผู้จัดจำหน่าย: บันไดนัมโคเกม
แต่งเพลง: Masato Koike
ชุด: ไดนาสตีวอริเออร์   โมบิลสูท กันดั้ม
เครื่องเล่น: เพลย์สเตชัน 2, เอกซ์บอกซ์ 360, เพลย์สเตชัน 3
วางจำหน่าย: JP: 1 มีนาคม 2007 NA: 28 สิงหาคม 2007 UK: 9 พฤศจิกายน 2007
แนว: แอ็กชันเล่นตามบทบาท, hack and slash
รูปแบบ: ผู้เล่นคนเดียว, โลเคลมัลติเพลเยอร์
ไดนาสตีวอริเออร์กันดั้ม (อังกฤษ: Dynasty Warriors: Gundam) หรือชื่อที่วางจำหน่ายในญี่ปุ่นคือ กันดั้มมุโซะ (ญี่ปุ่น: ガンダム無双; โรมาจิ: Gandamu Musō) เป็นวิดีโอเกมแนวแอ็กชันเล่นตามบทบาทที่สร้างจากซีรีส์อนิเมะ โมบิลสูท กันดั้ม พัฒนาโดยโอเมกาฟอร์ซ และจัดจำหน่ายโดยบันไดนัมโคเกม รูปแบบการเล่นของตัวเกมได้มาจากชุดเกม ไดนาสตีวอริเออร์ และ ซามูไรวอริเออร์ ของโคเอะ
เนื้อเรื่องของเกมนั้นสามารถแบ่งได้เป็นสองโหมด คือ โหมดออฟฟิเชียล ซึ่งดำเนินเรื่องใกล้เคียงกับเนื้อเรื่องเดิมของอนิเมะ และ โหมดออริจินัลซึ่งเป็นเนื้อเรื่องใหม่ที่โยงตัวละครในภาคต่างๆเข้าเป็นเรื่องเดียว ซึ่งตัวละครและโมบิลสูทบางส่วนจะปรากฏตัวในโหมดออริจินัลเท่านั้น ลักษณะที่แตกต่างจากเกมอื่น ๆ ในชุด วอริเออร์ ของโคเอะคือผู้เล่นจะเลือกตัวละครที่ใช้ดำเนินเรื่องและโมบิลสูทซึ่งใช้บังคับในแต่ละฉาก แม้ตัวเกมจะยังเน้นที่การต่อสู้ในระยะประชิดเหมือนเกมอื่น ๆ แต่ก็มีการต่อสู้ในระยะไกลมากขึ้นเนื่องจากโมบิลสูทส่วนใหญ่จะมีปืนเป็นอาวุธ นอกจากนั้น โมบิลสูทยังสามารถใช้ท่อขับดันในการแดช ซึ่งโมบิลสูทบางตัวจะสามารถแปลงร่างเป็นยานบินกลางอากาศได้ ทำให้การต่อสู้ของเกมแตกต่างจากเดิมค่อนข้างมาก
ตัวเกมวางจำหน่ายในวันที่ 1 มีนาคม 2007 ในญี่ปุ่นสำหรับเพลย์สเตชัน 3 ในชื่อ กันดั้มมุโซะ เวอร์ชันอเมริกาเหนือวางจำหน่ายในวันที่ 28 สิงหาคม 2007 สำหรับทั้งเพลย์สเตชัน 3 และเอกซ์บอกซ์ 360 ภายใต้ชื่อ ไดนาสตีวอริเออร์กันดั้ม พร้อมการแปลเป็นภาษาอังกฤษโดย AltJapan Co., Ltd. ไดนาสตีวอริเออร์กันดั้ม เป็นเกม กันดั้ม เจเนอเรชันที่สองที่วางจำหน่ายในอเมริกาเหนือ ต่อจากเกม Mobile Suit Gundam: Crossfire เวอร์ชันเอกซ์บอกซ์ 360 ของญี่ปุ่นวางจำหน่ายในญี่ปุ่นในวันที่ 25 ตุลาคม 2007 ภายใต้ชื่อ กันดั้มมุโซะอินเตอร์เนชันแนล โดยใน กันดั้มมุโซะอินเตอร์เนชันแนล นั้นจะต่างจากเวอร์ชันเพลย์สเตชัน 3 ที่วางจำหน่ายในญี่ปุ่น ที่มีเสียงพากย์ทั้งภาษาญี่ปุ่นและภาษาอังกฤษ
ตัวเกมสำหรับเพลย์สเตชัน 2 ชื่อ กันดั้มมุโซะสเปเชียล วางจำหน่ายในวันที่ 28 กุมภาพันธ์ 2008 ในญี่ปุ่น โดยมีฉากและโมบิลสูทใหม่ ๆ
โมบิลสูทที่ผู้เล่นควบคุมได้ > จากโมบิลสูทกันดั้ม

RX-78-2 กันดั้ม
RX-77-2 กันแคนน่อน
RB-79 บอล
RGM-79 จิม
MS-06F ซาคุทูว์
MS-06S ซาคุทูว์ของชาร์
MS-07B กูฟ
MS-09 ดอม
MS-14S เกลกุ๊กของชาร์
MSM-07S สก็อกของชาร์
MSN-02 ซีอองก์
YMS-15 แก๊ง
โมบิลสูทที่ผู้เล่นควบคุมได้ > จากโมบิลสูทวาริเอชัน

MS-06V ซาคุแทงก์
โมบิลสูทที่ผู้เล่นควบคุมได้ > จากโมบิลสูทกันดั้ม  08th ทีม

MS-07H8 กูฟรุ่นบินได้
โมบิลสูทที่ผู้เล่นควบคุมได้ > จากโมบิลสูทกันดั้ม 0080 : วอร์อินเดอะพอกเก็ต

RGM-79GS จิมคอมมานด์
โมบิลสูทที่ผู้เล่นควบคุมได้ > จากโมบิลสูทเซต้ากันดั้ม

RX-178 กันดั้มมาร์คทูว์
RX-178 กันดั้มมาร์คทู สีทิทานส์
MSN-100 เฮียะกุชิกิ
MSZ-006 เซต้ากันดั้ม
RMS-099 ริคดิแอส
NRX-055 บาวด็อค
PMX-001 พาลาสอเธเน่
PMX-002 โบลิน็อคซามาน
PMX-003 ธิโอ
RMS-106 ไฮแซ็ค
RMS-108 มาราไซ
RMS-154 บาซัม
RX-139 ฮัมบราบี
RX-160 ไบอาลัน
AMX-003 กาซ่า C
AMX-004 คิวเบเลย์
โมบิลสูทที่ผู้เล่นควบคุมได้ > จากโมบิลสูทกันดั้มดับเบิลเซต้า

MSZ-010 ดับเบิ้ลเซต้ากันดั้ม
AMX-004-2 คิวเบเลย์มาร์คทูว์
AMX-004-3 คิวเบเลย์มาร์คทูว์
AMX-004G คิวเบเลย์รุ่นผลิตจำนวนมาก
AMX-006 กาซ่า D
AMX-107 บาวู
AMX-107 บาวูของเกรมี
โมบิลสูทที่ผู้เล่นควบคุมได้ > จากโมบิลสูทกันดั้ม : การโต้กลับของชาร์

RX-93 นิวกันดั้ม
RGM-89 เจกัน
RGZ-91 รีกัซซี่
MSN-03 แยกด์โดก้า
MSN-04 ซาซาบี
โมบิลสูทที่ผู้เล่นควบคุมได้ > จากโมบิลสูทกันดั้ม F91

F91 กันดั้ม F91
โมบิลสูทที่ผู้เล่นควบคุมได้ > จากโมบิลสูทวิกทอรีกันดั้ม

LM314V21 วิกทอรีทูว์กันดั้ม
ZMT-S33S ก็อตทราทาน
โมบิลสูทที่ผู้เล่นควบคุมได้ > จากโมบิลไฟเตอร์จีกันดั้ม

GF13-017NJII ก็อดกันดั้ม
GF13-001NHII มาสเตอร์กันดั้ม
โมบิลสูทที่ผู้เล่นควบคุมได้ > จากบันทึกการยุทธ์บทใหม่ กันดั้มวิง

XXXG-00W0 วิงกันดั้มซีโร่
OZ-13MS กันดั้มเอเปี้ยน
โมบิลสูทที่ผู้เล่นควบคุมได้ > จากเทิร์นเอกันดั้ม

System-∀99 เทิร์นเอกันดั้ม
Concept-X 6-1-2 เทิร์นเอกซ์
โมบิลสูทที่ผู้เล่นควบคุมได้ > จากโมบิลสูทกันดั้มซี้ดเดสทินี

ZGMF-X20A สไตรค์ฟรีด้อมกันดั้ม
ZGMF-X19A อินฟินิทจัสติสกันดั้ม
ZGMF-X42S เดสทินีกันดั้ม
ดูเพิ่ม

ซามูไรวอริเออร์
วอริเออร์โอโรจิ
ไดนาสตีวอริเออร์
แหล่งข้อมูลอื่น

Dynasty warriors Gundam Official website(อังกฤษ)
『ガンダム無双』公式HP (ญี่ปุ่น)
『ガンダム無双 Special』公式HP (ญี่ปุ่น)
วงศ์ปลาฉลามปากเป็ด

| วงศ์ปลาฉลามปากเป็ด ช่วงเวลาที่มีชีวิตอยู่: ครีเตเชียสตอนปลาย-ปัจจุบัน |
| --- | --- |

ปลาฉลามปากเป็ด (Polyodon spathula)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Acipenseriformes
วงศ์:: Polyodontidae Bonaparte, 1838

สกุล
 ดูในเนื้อหา
วงศ์ปลาฉลามปากเป็ด (อังกฤษ: Paddle fish) เป็นวงศ์ของปลากระดูกแข็งน้ำจืดขนาดใหญ่วงศ์หนึ่ง ในชื่อวิทยาศาสตร์ว่า Polyodontidae (มาจากภาษากรีกคำว่า "poly" หมายถึง "มาก" และ "odous" หมายถึง "ฟัน")  ในอันดับปลาสเตอร์เจียน (Acipenseriformes)
เป็นปลาขนาดใหญ่ ที่ถือกำเนิดมาตั้งแต่ยุคครีเตเชียสตอนปลายจนถึงปัจจุบัน มีลักษณะเด่น คือ จะงอยปากแบนยาวคล้ายปากของเป็ด หรือใบพายเรือ เป็นที่มาของชื่อสามัญ
ปัจจุบัน เหลือเพียง 2 ชนิด ใน 2 สกุลเท่านั้น พบในสหรัฐอเมริกา และแม่น้ำแยงซีเกียง ในประเทศจีน ซึ่งเป็นปลาที่ใกล้สูญพันธุ์มากแล้วในปัจจุบัน
การจำแนก

วงศ์ Polyodontidae
วงศ์ย่อย † Paleopsephurinae
สกุล †Paleopsephurus MacAlpin, 1947
†Paleopsephurus wilsoni MacAlpin, 1947 ซากดึกดำบรรพ์ของปลาฉลามปากเป็ดชนิด Protopsephurus liui ที่สูญพันธุ์ไปแล้ว
วงศ์ย่อย Polyodontinae
สกุล †Crossopholis Cope, 1883
†Crossopholis magnicaudatus Cope, 1883
สกุล Polyodon Lacépède, 1797
Polyodon spathula Walbaum, 1792
†Polyodon tuberculata Grande & Bemis, 1991
Psephurus Günther, 1873
Psephurus gladius E. von Martens, 1862
วงศ์ย่อย †Protopsephurinae Grande & Bemis, 1996
สกุล †Protopsephurus Lu, 1994
†Protopsephurus liui Lu, 1994
วงศ์ปลาจิ้มฟันจระเข้และม้าน้ำ

| วงศ์ปลาจิ้มฟันจระเข้และม้าน้ำ |
| --- | --- |

ม้าน้ำแคระ (Hippocampus bargabanti)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Syngnathiformes
วงศ์:: Syngnathidae

วงศ์ย่อย
 Hippocampinae (ม้าน้ำ)   Syngnathinae (ปลาจิ้มฟันจระเข้)
วงศ์ปลาจิ้มฟันจระเข้และม้าน้ำ (อังกฤษ: Seahorse, Pipefish) เป็นวงศ์ปลาวงศ์หนึ่ง ในอันดับ Syngnathiformes ใช้ชื่อวิทยาศาสตร์ว่า  Syngnathidae (/ซีน-แนท-อิ-ดี/)
เป็นปลากระดูกแข็ง มีรูปร่างประหลาดไปจากปลาในวงศ์อื่น ๆ ทั่วไป กล่าวคือ มีรูปร่างเรียวราวคล้ายกิ่งไม้ มีเกล็ดลำตัวแข็งดูคล้ายเกราะ ลำตัวแบ่งเป็นปล้อง ๆ  หางยาว จำนวนปล้องนี้จะเท่ากับข้อกระดูกสันหลัง ตัวผู้จะเป็นผู้ที่ดูแลไข่โดยจะฟักไข่ไว้ในถุงหน้าท้องหลังจากไข่จากตัวเมียได้รับการปฏิสนธิแล้ว จนกว่าไข่จะฟักเป็นลูกปลาขนาดเล็ก  ดวงตามีขนาดเล็ก ไม่มีฟันและขากรรไกร ครีบทุกครีบมีขนาดเล็ก ไม่มีครีบท้องและครีบก้น ครีบหลังมีเฉพาะก้านครีบแขนง ไม่มีก้านครีบแข็ง ด้วยลักษณะทางสรีระเช่นนี้จึงทำให้ว่ายน้ำได้ช้า ๆ ปากยาวเป็นท่อ หากินโดยการดูดอาหาร จำพวก แพลงก์ตอนสัตว์และสัตว์น้ำขนาดเล็ก
พบได้ทั้งน้ำจืด, น้ำกร่อย และทะเล โดยมากจะพบในทะเลมากกว่า มีพบในน้ำจืดและน้ำกร่อย ไม่กี่ชนิด
แบ่งออกเป็น 2 วงศ์ย่อย คือ วงศ์ Hippocampinae มี 2 สกุล หรือ ม้าน้ำ กับ Syngnathinae หรือ ปลาจิ้มฟันจระเข้ มี 52 สกุล โดยพบทั้งหมดประมาณ 215 ชนิด ใน 2 วงศ์ย่อยนี้
พบได้ทั่วโลก จัดเป็นปลาขนาดเล็ก ที่มีขนาดความยาวโดยเฉลี่ยเต็มที่ไม่เกิน 30 เซนติเมตร ประกอบกับรูปร่างที่แปลก จึงนิยมเลี้ยงเป็นปลาสวยงาม ในตู้ปลาส่วนตัว หรือในพิพิธภัณฑ์สัตว์น้ำต่าง ๆ อีกทั้งยังมีการนำไปปรุงเป็นยาสมุนไพรตามตำรับยาจีนอีกด้วย
แหล่งข้อมูลอื่น

Family Syngnathidae - Pipefishes and seahorses (อังกฤษ)
วงศ์ปลากะพงแสม

| วงศ์ปลากะพงแสม |
| --- | --- |

ปลาสร้อยนกเขาลายขวาง (Plectorhinchus vittatus หรือ orientalis) ที่มัลดีฟส์

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
อันดับย่อย:: Percoidei
วงศ์ใหญ่:: Percoidea
วงศ์:: Haemulidae

สกุล
 ดูในเนื้อหา
ชื่อพ้อง
 Pomadasyidae
สำหรับปลาข้างตะเภาอีกวงศ์หนึ่ง ดูที่: วงศ์ปลาข้างตะเภา
วงศ์ปลากะพงแสม หรือ วงศ์ปลาครืดคราด หรือ วงศ์ปลาข้างตะเภา (อังกฤษ: Grunt, Sweetlips) เป็นวงศ์ของปลากระดูกแข็งวงศ์หนึ่ง ในอันดับปลากะพง (Perciformes) ใช้ชื่อวิทยาศาสตร์ว่า Haemulidae
มีลักษณะลำตัวค่อนข้างยาว แบนข้าง มีเกล็ดแบบสาก ส่วนหัวและพรีออร์บิตอลมีเกล็ด  ปากค่อนข้างเล็กเป็นแบบเทอร์มินัลเฉียง ริมฝีปากหนา ไม่มีซับออร์คิวลาร์เชลฟ์ กระดูกพรีโอเพอร์เคิลเป็นหยัก ครีบหลังติดกันเป็นครีบเดียว และมีก้านครีบแข็ง 9-15 ก้าน ก้านครีบแข็งของครีบหลังและครีบก้นใหญ่และแข็งแรง ก้านครีบแข็งก้านที่สองของครีบก้นยาวที่สุด ครีบหางกลม ตัดตรงหรือเว้าเล็กน้อยแบบอีมาร์จิเน็ท
เป็นปลาที่พบได้ทั้งน้ำจืด, น้ำกร่อย และน้ำเค็ม ได้ในเขตร้อนและกึ่งร้อนทั่วโลก สามารถแบ่งออกเป็นสกุลต่าง ๆ ได้ 19 สกุล
การจำแนก

Anisotremus Gill, 1861
Boridia Valenciennes, 1830
Brachydeuterus Gill, 1862
Conodon Valenciennes, 1830
Diagramma Oken, 1817
Genyatremus Gill, 1862
Haemulon Cuvier, 1829
Haemulopsis Steindachner, 1869
Hapalogenys Richardson, 1844
Isacia Jordan and Fesler, 1893
Microlepidotus Gill, 1862
Orthopristis Girard, 1858
Parakuhlia Pellegrin, 1913
Parapristipoma Bleeker, 1873
Plectorhinchus Lacepède, 1801
Pomadasys Lacepède, 1802
Xenichthys Gill, 1863
Xenistius Jordan and Gilbert, 1883
Xenocys Jordan and Bollman, 1890
ในต้นปี พ.ศ. 2555  สถาบันวิจัยการเพาะเลี้ยงสัตว์น้ำชายฝั่งสงขลา กรมประมง สามารถเพาะขยายพันธุ์ปลาสร้อยนกเขาจุดทอง (Diagramma  pictum) ซึ่งเป็นปลาในวงศ์นี้ได้เป็นผลสำเร็จครั้งแรกของโลก
แหล่งข้อมูลอื่น

ข้อมูลจาก Fishbase.org (อังกฤษ)